**LĪGUMS PAR DEGVIELAS IEGĀDI AR KREDĪTKARTĒM**

Rīgā Parakstīšanas datums skatāms laika zīmogā

 **Valsts sabiedrība ar ierobežotu atbildību „Latvijas Jūras administrācija”**, vienotais reģistrācijas Nr.40003022705, tās valdes locekļa Dina Meriranda personā, kurš rīkojas pamatojoties uz sabiedrības Statūtiem, turpmāk tekstā – **Pircējs**, no vienas puses, un

 **Akciju sabiedrība “VIADA Baltija”**, vienotais reģistrācijas Nr. 40103867145, tās valdes priekšsēdētāja Aruna Satkus personā, kurš rīkojas pamatojoties uz sabiedrības Statūtiem, turpmāk tekstā - **Pārdevējs**, no otras puses,

turpmāk tekstā Pircējs un Pārdevējs kopā saukti Puses, bez viltus, maldības un spaidiem,

pamatojoties uz Pircēja rīkotā atklātā konkursa „Degvielas iegāde ar kredītkartēm” (identifikācijas nr. JA AK 2021/02), turpmāk tekstā – Konkurss, rezultātiem un Pārdevēja iesniegto piedāvājumu, noslēdz šāda satura iepirkuma līgumu, turpmāk tekstā - Līgums:

1. **Vispārīgie noteikumi**
	1. Pārdevējs pārdod un Pircējs pērk **degvielu**, turpmāk tekstā - Prece, **Pārdevēja degvielas uzpildes stacijās Latvijas Republikas teritorijā,** atbilstoši Konkursa nolikumam, Pārdevēja iesniegtajam piedāvājumam un Līguma 1.pielikumam (Tehniskā specifikācija).
	2. Par Preci Pircējs **norēķinās ar kredītkartēm**, kuras Pārdevējs izsniedz Pircējam saskaņā ar Konkursa nolikumu un Pārdevēja iesniegto piedāvājumu.
	3. Līgums **tiek noslēgts uz 24 (divdesmit četriem) mēnešiem vai līdz Līguma kopējās summas -** **EUR 139 000,00** (viens simts trīsdesmit deviņi tūkstoši *euro* un nulle centi), neieskaitot pievienotās vērtības nodokli (turpmāk – PVN) normatīvajos aktos noteiktajā apmērā, **sasniegšanai**. Pircējam Līguma darbības laikā ir tiesības neizmantot visu kopējo Līgumā paredzēto summu.
2. **Iegādes un samaksas noteikumi**
	1. Pircējs iegādājas Preci no Pārdevēja, norēķinoties ar kredītkarti.
	2. Pārdevējs izsniedz Pircējam kredītkartes atbilstoši Konkursa nolikumam un Pārdevēja iesniegtajam piedāvājumam kopā ar kredītkaršu lietošanas noteikumiem, kas pievienoti Līguma 2. pielikumā. Līguma darbības laikā izsniegto kredītkaršu skaits var mainīties saskaņā ar Pircēja pieprasījumu.
	3. Preču pirkuma maksa tiek noteikta saskaņā ar Pārdevēja noteikto Preces cenu tās pirkšanas laikā un vietā, t.sk., piemērojot Konkursa piedāvājumā un Pārdevēja piedāvājumā norādīto atlaidi.
	4. Dokuments, kas apliecina Preču iegādi, ir elektroniskā kases aparāta čeks.
	5. Pārdevējs par iepriekšējā mēnesī iegādāto Preci līdz katra mēneša 7 (septītajam) datumam izraksta un iesniedz Pircējam rēķinu. Rēķina apmaksas termiņš ir 31 (trīsdesmit viena) diena no rēķina saņemšanas datuma.
	6. Pārdevējs Līguma 2.5.punktā noteiktajā rēķinā obligāti norāda Līguma numuru, kā arī klāt pievieno izvērstu atskaiti par Preču iegādi visām kredītkartēm kopā un par katru kredītkarti atsevišķi. Elektroniski sagatavoto rēķinu un izvērsto atskaiti Pārdevējs nosūta Pircējam uz Līguma 5.2. punktā norādīto kontaktpersonas e-pastu.
	7. Par iesniegto rēķinu Pircējs var iesniegt Pārdevējam rakstiskas pretenzijas 5 (piecu) darba dienu laikā no rēķina saņemšanas dienas.
	8. Pārdevējs saņemto Pircēja pretenziju izskata 5 (piecu) darba dienu laikā, sniedzot rakstisku atbildi. Pamatotu pretenziju gadījumā Pārdevējs izraksta jaunu rēķinu.
	9. Kredītkartes nozaudēšanas gadījumā Pircējs nekavējoties telefoniski vai rakstiski paziņo Pārdevējam, zvanot uz Pārdevēja klientu servisa tālruni 80000208 vai/ un nosūtot e-pastu uz info@viadabaltija.lv un norādot pilnu kartes numuru. Saņemot kredītkartes nozaudēšanas paziņojumu, Pārdevējs nekavējoties kredītkarti slēdz, rakstiski vai elektroniski fiksējot tās slēgšanas laiku un ar slēgto kredītkarti iegādāto Preces daudzumu. Pircējs apmaksā Pārdevējam līdz kredītkartes slēgšanas brīdim iegādāto Preci.
3. **Pušu atbildība un domstarpību risināšanas kārtība.**
	1. Pārdevējs apņemas pārdot Preci Pircējam un Pircējs apņemas to pieņemt saskaņā ar Konkursa nolikumu, Pārdevēja iesniegto piedāvājumu un Līgumu.
	2. Pārdevējs garantē Preces kvalitāti atbilstoši Latvijas Republikā noteiktajiem kvalitātes standartiem un/vai sertifikātiem un citiem spēkā esošiem tiesību aktiem.
	3. Pārdevējs Līguma darbības laikā garantē vides aizsardzības, akcizēto preču aprites un citu Latvijas Republikas tiesību aktos noteikto prasību izpildi.
	4. Pārdevējs nav tiesīgs pilnīgi vai daļēji nodot ar šo Līgumu noteiktās tiesības, pienākumus un saistības trešajām personām.Pircējam ir tiesības nekavējoties izbeigt Līgumu šādos gadījumos:
		1. ja pret Pārdevēju ir ierosināta maksātnespējas lieta vai tas ir zaudējis juridisko rīcībspēju;
		2. ja Pārdevējs nevar izpildīt kādu būtisku no Līgumā ietvertajiem izpildes nosacījumiem (piegādes apjoms, preces kvalitāte, godīgas un taisnīgas komercprakses piemērošana).
	5. Pircējs ir tiesīgs vienpusēji atkāpties no Līguma pirms iepriekš minētā termiņa notecējuma, iesniedzot Pārdevējam rakstisku uzteikumu ne vēlāk kā vienu mēnesi iepriekš.
	6. Pārdevējs ir tiesīgs vienpusēji atkāpties no šī Līguma pirms iepriekš minētā termiņa notecējuma, iesniedzot Pircējam rakstisku uzteikumu ne vēlāk kā četrus mēnešus iepriekš.
	7. Puse, kura pārkāpusi Līguma noteikumus un tādējādi nodarījusi otrai Pusei zaudējumus, atlīdzina tos Latvijas normatīvajos aktos noteiktajā kārtībā.
	8. Puses nav atbildīgas par Līguma saistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus un citus nepārvaramas varas izpausmes veidus, kas traucē puses izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, kurus puses nav paredzējušas un nav varējušas paredzēt, noslēdzot Līgumu.
	9. Ja iestājas nepārvaramas varas apstākļi, Pusei ir pienākums nekavējoties mutiski informēt otras Puses pārstāvi, kā arī ne vēlāk kā 2 (divu) darba dienu laikā pēc minēto apstākļu konstatēšanas iesniegt rakstveidā paziņojumu otrai Pusei. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi vai par Līguma izbeigšanu.
	10. Jautājumos, kas nav atrunāti Līgumā, Puses vadās no Latvijas Republikā spēkā esošajiem tiesību aktiem.
	11. Ja pušu starpā rodas strīds vai nesaskaņas, kas saistīti ar Līgumu vai tā izpildi, Puses pieliek visas pūles to atrisināšanai pārrunu ceļā, bet, ja vienošanos nav iespējams panākt, tad strīdu izskata Latvijas Republikas vispārējās jurisdikcijas tiesā normatīvajos aktos noteiktā kārtībā.
4. **Citi noteikumi**
	1. Līgums stājas spēkā ar tā parakstīšanas brīdi un darbojas līdz saistību pilnīgai izpildei, ievērojot Līguma 1.3.punkta nosacījumus.
	2. Visi Līguma pielikumi, kā arī visi Pušu veiktie grozījumi, kā arī citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamām sastāvdaļām. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvaroto personu) parakstīti.
	3. Ja kādai no Pusēm tiek mainīts juridiskais statuss, atrašanās vieta, banku rekvizīti, īpašnieki un vadītāji, tā nekavējoties, bet ne vēlāk kā 2 (divu) darba dienu laikā, rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.
	4. Pušu reorganizācija vai tiesiskā statusa maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību pārņēmējam.
	5. Ja tiesību aktu izmaiņu gadījumā kāds no Līguma punktiem zaudē spēku, tad Līgums ir spēkā pārējos tā punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.
	6. Līguma noslēgšanas brīdī tam ir šādi pielikumi:
		1. 1. pielikums – Tehniskā specifikācija;
		2. 2. pielikums – Kredītkaršu lietošanas noteikumi.
	7. Līgums uzrakstīts uz 3 lapām ar diviem pielikumiem, kopā uz 6 lapām. Katra Puse glabā Līguma elektroniskā dokumenta eksemplāru.
5. **Pušu kontaktpersonas**
	1. No Pārdevēja puses: Kristīne Upeniece, tel. 67475529, e-pasts: k.upeniece@viadabaltija.lv.
	2. No Pircēja puses: 1) Raimonds Čate, tel. 67062104, e-pasts: raimonds.cate@lja.lv; 2) par finanšu un norēķinu jautājumiem – Gaļina Spodareva, tel. 67062117, e-pasts: galina.spodareva@lja.lv.
6. **Pušu rekvizīti**

**Pircējs:**  **Pārdevējs:**

VSIA „Latvijas Jūras administrācija” AS “VIADA Baltija”

Trijādības iela 5, Rīga LV-1048 Alīses iela 3, Rīga LV-1046

|  |  |
| --- | --- |
| Tel.67062101, e-pasts: lja@lja.lv Bankas nosaukums: AS Luminor Bank | Tel. 67475500, e-pasts: info@viadabaltija.lvBankas nosaukums: AS Swedbank |
| Kods: RIKOLV2X | Kods: HABALV22 |
| Konta numurs: LV04RIKO0002013251814Valdes loceklis Dins Merirands (\*paraksts) | Konta numurs: LV84HABA0551039841158Valdes priekšsēdētājs A.Satkus (\*paraksts) |